|  |  |  |  |
| --- | --- | --- | --- |
|  | http://www.ypeka.gr/Portals/_default/Skins/MinEnvNew1280/Images/LogoHome.jpgΥπουργείο Παραγωγικής Ανασυγκρότησης, Περιβάλλοντος και Ενέργειας | eu_flag  Ευρωπαϊκό Γεωργικό Ταμείο Αγροτικής Ανάπτυξης:  *«Η Ευρώπη επενδύει στις αγροτικές περιοχές»* | LEADER-MEGALO |

# Τεύχος Προκήρυξης

# για την επιλογή αναδόχου για την εκπόνηση της μελέτης:

«ΤΟΠΙΚΗΣ ΤΟΥΡΙΣΤΙΚΗΣ ΕΜΠΕΙΡΙΑΣ»



ΑΝΑΛΥΤΙΚΗ ΠΡΟΚΗΡΥΞΗ

ΠΡΟΧΕΙΡΟΥ ΔΙΑΓΩΝΙΣΜΟΥ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΠΙΛΟΤΙΚΩΝ ΕΦΑΡΜΟΓΩΝ ΔΙΑΜΟΡΦΩΣΗΣ «ΤΟΠΙΚΗΣ ΤΟΥΡΙΣΤΙΚΗΣ ΕΜΠΕΙΡΙΑΣ» ΓΙΑ ΤΗΝ ΤΟΝΩΣΗ ΤΗΣ ΕΙΚΟΝΑΣ ΤΗΣ ΠΕΡΙΟΧΗΣ ΚΑΙ ΤΗΝ ΠΡΟΣΕΛΚΥΣΗ ΕΠΙΣΚΕΠΤΩΝ

O Οργανισμός Ανάπτυξης Κρήτης ΑΕ (ΟΑΚ ΑΕ), ως Αναθέτουσα Αρχή, προκηρύσσει πρόχειρο διαγωνισμό με σφραγισμένες προσφορές με κριτήριο αξιολόγησης την πλέον συμφέρουσα από οικονομική άποψη προσφορά για σύναψη δημόσιας σύμβασης υπηρεσιών πιλοτικών εφαρμογών με τίτλο:

ΔΙΑΜΟΡΦΩΣΗ «ΤΟΠΙΚΗΣ ΤΟΥΡΙΣΤΙΚΗΣ ΕΜΠΕΙΡΙΑΣ» ΓΙΑ ΤΗΝ ΤΟΝΩΣΗ ΤΗΣ ΕΙΚΟΝΑΣ ΤΗΣ ΠΕΡΙΟΧΗΣ ΚΑΙ ΤΗΝ ΠΡΟΣΕΛΚΥΣΗ ΕΠΙΣΚΕΠΤΩΝ

ΣΧΕΔΙΑΣΜΟΣ ΕΦΑΡΜΟΓΩΝ “ΤΟΠΙΚΗΣ ΤΟΥΡΙΣΤΙΚΗΣ ΕΜΠΕΙΡΙΑΣ” ΑΠΌ ΤΟ ΥΠΟΜΕΤΡΟ 431.Β-1

**ΦΥΣΙΚΟ ΑΝΤΙΚΕΙΜΕΝΟ**

**ΕΝΟΤΗΤΑ Α.**

**ΕΙΣΑΓΩΓΗ**

Η περιοχή της Ο.Τ.Δ. ΟΑΚ ΑΕ, έχει αναπτυγμένο μαζικό τουρισμό και πλούσια ενδοχώρα με πλούσιο φυσικό και πολιτιστικό περιβάλλον. Στόχος της παρούσας μελέτης είναι να δημιουργηθεί ένα πλαίσιο πιλοτικών εφαρμογών που θα προβάλει με καινοτόμο και ολοκληρωμένο τρόπο όλα όσα θα μπορούσαν να προσφέρουν μια πλούσια τοπική πολιτιστική εμπειρία.

Εκτός από τη πληροφορία για επιχειρήσεις που προσφέρουν διαμονή και υπηρεσίες, ο σύγχρονος επισκέπτης μιας περιοχής έχει ανάγκη να ζήσει μία διαφορετική «Εμπειρία» που θα στηρίζεται στην ιστορία, στον πολιτισμό, σε δραστηριότητες της τοπικής κοινότητας, ώστε να αισθανθεί μέλος της και έτσι να υπάρξει μία αλληλεπίδραση με την περιοχή και τους κατοίκους.

Σύμφωνα με την ΚΥΑ 401/10/03/2010 για την εφαρμογή του προγράμματος Leader, στο υπομέτρο 431β-1 προβλέπεται η προκήρυξη πρόχειρου διαγωνισμού για απόκτηση πιλοτικών εφαρμογών για τις περιοχές παρέμβασης του εγκεκριμένου σχεδίου της Ο.Τ.Δ. Ο.Α.Κ. Α.Ε.

Στόχος της παρούσας προκήρυξης είναι να δημιουργηθούν μέσω ΤΠΕ δυο εργαλεία-πιλοτικές εφαρμογές που θα αναδεικνύουν τα χαρακτηριστικά της τοπικής πολιτιστικής παράδοσης, τα ήθη και τα έθιμα, τις τοπικές ιστορίες, τις συνήθειες του πληθυσμού και την αγροτική κληρονομιά.

Οι πιλοτικές εφαρμογές ζητείται να έχουν ως σκοπό τη προσφορά ολοκληρωμένης «Τοπικής Τουριστικής Εμπειρίας» σε δυνητικούς επισκέπτες της περιοχής του υλοποιούμενου σχεδίου.

Το εκτιμώμενο κόστος είναι 38.850 ευρώ (συμπεριλαμβανομένου και του ΦΠΑ), προβλέπεται δε να περιλαμβάνει:

1. Τη δημιουργία ενημερωτικής διαδικτυακής πλατφόρμας για χρήση από υπολογιστή και κινητές συσκευές
2. Την φόρτωση των δεδομένων
3. Τη φιλοξενία της πλατφόρμας
4. Την υποστήριξη ανανέωσης και λειτουργίας για 18 μήνες από την ημερομηνία της παράδοσης της μελέτης.
5. Την ανάπτυξη και λειτουργία ενός διαδραστικού επικοινωνιακού εργαλείου που εφαρμόζει Τεχνολογίες Πληροφοριών και Επικοινωνίας (ΤΠΕ-ICT), όπου με την ανάδειξη διαδραστικών περιβαλλόντων θα παρέχεται εμπλουτισμένη πληροφορία για τη διαμόρφωση ολοκληρωμένης «τοπικής τουριστικής εμπειρίας»
6. Την δυνατότητα συμμετοχής- δημιουργίας ψηφιακού περιεχομένου των ενδιαφερόμενων χρηστών και επισκεπτών - crowdsourcing

**ΕΝΟΤΗΤΑ Β**

**ΓΕΝΙΚΗ ΠΕΡΙΓΡΑΦΗ ΓΙΑ ΤΟ ΖΗΤΟΥΜΕΝΟ ΑΝΤΙΚΕΙΜΕΝΟ ΤΟΥ ΕΡΓΟΥ ΤΟΥ ΑΝΑΔΟΧΟΥ**

Β1. Η πρόταση πρέπει αποδεδειγμένα να ανταποκρίνεται στον σκοπό και τους στόχους της παρούσας προκήρυξης όπως αυτοί προσδιορίζονται στο Α τμήμα της προκήρυξης.

Ο ανάδοχος θα πρέπει να πραγματοποιήσει έρευνα, για τη καταγραφή των πλέον δραστήριων και σημαντικών φορέων, ιδρυμάτων, σημείων αρχαιολογικού ενδιαφέροντος, σημείων συνδεόμενων με εκδηλώσεις και με τη πολιτιστική παράδοση της περιοχής αρμοδιότητας της Ο.Τ.Δ. Ο.Α.Κ. Α.Ε. .

Ζητείται η διαδικτυακή πλατφόρμα να δίνει την δυνατότητα ανακάλυψης εκδηλώσεων, τοποθεσιών και πολιτιστικών χαρακτηριστικών (ήθη, έθιμα, παραδόσεις, ιστορία). Να βοηθάει στην πλοήγηση μέσω χάρτη και να φέρνει σε επαφή τοπικούς φορείς, ιδρύματα, τη τοπική κοινωνία, τις επιχειρήσεις και τους χρήστες της εφαρμογής. Ο χρήστης θα μπορεί να συμμετέχει σε αυτή τη δράση σχολιάζοντας και προσθέτοντας περιεχόμενο αλλά και να ενημερώνεται μέσα από ροή πολιτιστικών νέων, γεγονότων και άρθρων (crowdsourcing).

Επιπλέον, το ζητούμενο διαδραστικό επικοινωνιακό εργαλείο μετάδοσης πληροφοριών (όπως περιγράφεται αναλυτικά στην υποενότητα Β.3), που θα αναπτυχθεί και θα λειτουργήσει, θα πρέπει:

1. να προσφέρει πληροφορίες με πολυεπίπεδο και ευχάριστο τρόπο (πολιτισμικές, τουριστικές και εκπαιδευτικές δραστηριότητες) που δυνητικά έχουν θετικό αποτέλεσμα σε όσους είτε θέλουν να επισκεφθούν τη περιοχή, είτε να «βιώσουν» συναφείς εμπειρίες.
2. να δημιουργεί ένα περιβάλλον που αλλάζει την αίσθηση του χώρου, ώστε να «μετατοπίζεται» στο σημείο της θεματικής προβολής, βοηθώντας τους χρήστες να βιώσουν διαφορετικές εμπειρίες, επεκτείνοντας τα αντιληπτά όρια του περιβάλλοντος που βρίσκονται εκείνη η στιγμή και ξεπερνώντας την απλή παράθεση πληροφοριών (ενισχύοντας την τοπική τουριστική εμπειρία).

Β2. Η διαδικτυακή πλατφόρμα θα πρέπει να συμπεριλαμβάνει, αφού προηγηθεί έρευνα και συνεργασία με αρμόδιους φορείς και τα στελέχη της ΟΤΔ, τα κάτωθι Πολιτιστικά Χαρακτηριστικά που αναφέρονται ανά ομάδες:

Β.2.1.

1. Αξιοθέατα / τοποθεσίες
2. Περιεχόμενο / περιγραφή αξιοθέατου
3. Εκδήλωση (γιορτή / πανηγύρι / workshop)
4. Τοπική κουζίνα / γαστρονομία
5. Αλιεία / κυνήγι (αντίστοιχοι φορείς)
6. Παραδοσιακές μέθοδοι στο φαγητό
7. Κατασκευή σκευών
8. Εκδηλώσεις με παραδοσιακά προϊόντα, κρασί κλπ
9. Συνδεόμενες τοπικές επιχειρήσεις

Β.2.2.

1. Τέχνες-Venues
2. τοπικές εκθέσεις τέχνης
3. Ιστορικά κτίσματα/Πολιτιστικά μνημεία
4. Mουσεία
5. Μουσικά δρώμενα
6. Δεδομένα αγροτικής, γαστρονομικής, λαϊκής κληρονομίας
7. Συνδεόμενες τοπικές επιχειρήσεις

Β.2.3.

1. Εναλλακτικές δραστηριότητες αθλητισμού
2. Δυνατότητες σπορ (θάλασσα, βουνό, κτλ)
3. Διοργανώσεις αθλητικές, σημεία ενδιαφέροντος
4. Αγροτουρισμός
5. Συνδεόμενες τοπικές επιχειρήσεις

Β.2.4.

1. Μουσική
2. Ιστορίες
3. Παραδοσιακές ασχολίες

Β.3. Το ζητούμενο διαδραστικό επικοινωνιακό εργαλείο μετάδοσης πληροφοριών, προβλέπεται να αποτελέσει μια πιλοτική εφαρμογή που θα στηρίζει την «τουριστική εμπειρία» της περιοχής υλοποίησης του σχεδίου Leader. Στόχος ένα τρισδιάστατο προϊόν εμπλουτισμένης πληροφορίας που να έχει τη δυνατότητα:

1. να διευκολύνει τη συνεργατική ανάπτυξη των πληροφοριακών/ επικοινωνιακών αντικειμένων,
2. να μετατρέψει χώρους ώστε να δρουν ως ενεργά σημεία μετάδοσης,
3. να εφαρμόσει Τεχνολογίες Πληροφοριών και Επικοινωνίας (ΤΠΕ-ICT), για την ανάπτυξη διαδραστικών περιβαλλόντων, όπου η πληροφορία λαμβάνεται μέσω πολλαπλών ερεθισμάτων και κατασκευάζεται μέσα από την εμπειρία,
4. να προωθήσει τη δημιουργία πολύγλωσσων πολιτισμικών δικτύων, με τη συμμετοχή των διαφόρων χωρών και τόπων,
5. να οδηγήσει στην κατανόηση ενός πολιτισμού, ενός τόπου και της λειτουργίας του.

**ΕΝΟΤΗΤΑ Γ.**

**ΕΞΕΙΔΙΚΕΥΣΗ ΠΡΟΔΙΑΓΡΑΦΩΝ**

Γ1:Ο ανάδοχος θα πρέπει να υποβάλει παρουσίαση τεκμηριωμένη όπου θα παρατίθενται:

Υφιστάμενες διαδικτυακές πλατφόρμες τουριστικής και πολιτιστικής προβολής και σύγκριση ως προς την σχεδιαζόμενη διαδικτυακή πλατφόρμα.

**ως πρώτο παραδοτέο 30 ημέρες μετά την υπογραφή της σύμβασης**


Γ2**:** Ο ανάδοχος θα πρέπει να υποβάλει παρουσίαση τεκμηριωμένη όπου θα παρατίθενται δύο διακριτά χαρακτηριστικά του πρότυπου τρισδιάστατου προϊόντος για :

1. Την εισαγωγή και χρήση συστημάτων τεχνολογίας των πληροφοριών, τηλε-παρουσίασης (tele-presence) και ρομποτικής (robotics) ως σύγχρονα ενδυναμωτικά επικοινωνιακά εργαλεία
2. Την μεθοδολογία διαχείρισης και απόδοσης της πληροφορίας με βάση την αντιληπτική ικανότητα των ανθρώπων ώστε να επιτευχθεί πολυεπίπεδη τοπική τουριστική εμπειρία

**ως δεύτερο παραδοτέο 55 ημέρες μετά την υπογραφή της σύμβασης**

**ΕΝΟΤΗΤΑ Δ.**

**ΤΕΛΙΚΟ ΠΑΡΑΔΟΤΕΟ**

Δ1: Η λογική σχεδιασμού και λειτουργίας της διαδικτυακής πλατφόρμας θα πρέπει να ακολουθεί τη λογική όπως περιγράφεται στο σχήμα που ακολουθεί.

Ζητούμενα για τη πλατφόρμα είναι επίσης:

1. Οι επισκέπτες να έχουν τη δυνατότητα να σχολιάσουν γεγονότα και τοποθεσίες.
2. Με την εγγραφή ο χρήστης θα ενημερώνεται για οτιδήποτε νεώτερο και να υπάρχει αλληλεπίδραση με προσθήκη δικού του περιεχόμενου, δηλαδή να στηρίζεται το crowdsourcing.

Δ2: Το τελικό παραδοτέο πρέπει να έχει αναλυτικά τα ακόλουθα σημεία:

Δ.2.1. Ανάπτυξη διαδικτυακής πλατφόρμας για χρήση από υπολογιστή

Δ.2.2. Ανάπτυξη πλατφόρμας για χρήση από κινητές συσκευές

Δ.2.3. Επαφή και συνεργασία με τοπικούς φορείς

Δ.2.4.Εφαρμογή πρόσβασης για τους τοπικούς φορείς που θα μπορούν να χρησιμοποιούν χωρίς περαιτέρω καθοδήγηση

Δ.2.5 Εύχρηστες και σαφείς οδηγίες χρήσης για τον επισκέπτη-δυνητικό χρήστη

Δ.2.6. Μια διαδραστική τρισδιάστατη πλατφόρμα και η μεθοδολογία για την παραγωγή των αναλογικών αντικειμένων, τον εξοπλισμό και την περιβαλλοντική προβολή καθώς και του σχεδιασμού του περιεχομένου της. Ένα εργαλείο που θα υποστηρίζει, με τη χρήση πολλαπλών τεχνολογιών, τη μετάδοση πληροφοριών με ισχυρό, πολυεπίπεδο και ευχάριστο τρόπο, που θα συμπεριλαμβάνει:

1. εξοπλισμό που συνοδεύει την περιβαλλοντική προβολή και το σχεδιασμό του περιεχομένου της,
2. ένα περιβάλλον εμβύθισης που να ωθεί τους δυνητικούς επισκέπτες της περιοχής αρμοδιότητας της Ο.Τ.Δ. να βιώσουν διαφορετικές εμπειρίες επεκτείνοντας τα αντιληπτά όρια του περιβάλλοντος που βρίσκονται εκείνη η στιγμή, ξεπερνώντας την απλή παράθεση πληροφοριών..

Το τελικό παραδοτέο ορίζεται για παραλαβή 75 ημέρες μετά την υπογραφή της σύμβασης

**ΓΕΝΙΚΟΙ ΟΡΟΙ ΔΙΕΝΕΡΓΕΙΑΣ ΠΡΟΧΕΙΡΟΥ ΔΙΑΓΩΝΙΣΜΟΥ**

1. ΠΑΡΑΔΟΤΕΟ ΤΟΥ ΕΡΓΟΥ

Το έργο θα παραδοθεί σε 3 φάσεις (παραδοτέο α ,β και τελικό) σε δυο αντίγραφα και ηλεκτρονική –ψηφιακή μορφή με δυνατότητα πλήρους επεξεργασίας και εκτύπωσης.

Η μελέτη αποτελεί πνευματική ιδιοκτησία του αναθέτοντος φορέα (δηλαδή του Ο.Α.Κ. Α.Ε. ) όπως ορίζεται στην Υπουργική Απόφαση 1577/2010/ ΦΕΚ1133, (αρθρο 5, παραγρ.7) όπου αναφέρεται ρητά ότι τα δικαιώματα του υλικού (ικανό για περαιτέρω επεξεργασία και τελικό προϊόν) που παράγεται στο πλαίσιο της δράσης ανήκουν αποκλειστικά στις Ο.Τ.Δ.

1. ΔΙΑΡΚΕΙΑ ΚΑΙ ΤΡΟΠΟΣ ΥΛΟΠΟΙΗΣΗΣ ΤΟΥ ΕΡΓΟΥ

Η διάρκεια υλοποίησης του έργου ορίζεται από την ημερομηνία υπογραφής της σύμβασης, μεταξύ Αναθέτουσας Αρχής και Αναδόχου, σε 75 ημερολογιακές ημέρες από την υπογραφή της.

1. ΠΡΟΥΠΟΛΟΓΙΣΜΟΣ ΤΟΥ ΕΡΓΟΥ

Συνολικό ποσό με 23% ΦΠΑ: 38.850,00 ευρώ.

1. ΘΕΣΜΙΚΟ ΠΛΑΙΣΙΟ

Για τον παρόντα διαγωνισμό ισχύουν αναλογικά τα παρακάτω:

* η Οδηγία 2004/18/ΕΚ «περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών» και το Προεδρικό Διάταγμα 60/2007 «προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ...» (ΦΕΚ 64/Α/16-3-2007)
* το Προεδρικό Διάταγμα 118/2007 «Κανονισμός προμηθειών του δημοσίου» (ΦΕΚ 150/Α/10-7- 2007)
* η με αριθμό 35130/739/9.8.2010 απόφαση του Υπουργού Οικονομικών «Αύξηση των χρηματικών ποσών του άρθρου 83 παρ. 1 του Ν. 2362/95 για τη σύναψη δημοσίων συμβάσεων που αφορούν προμήθεια προϊόντων, παροχή υπηρεσιών ή εκτέλεση έργων» (ΦΕΚ1291/Β/11.8.2010) για την προμήθεια προϊόντων με συνοπτική διαδικασία (πρόχειρο διαγωνισμό) μέχρι του ποσού των εξήντα χιλιάδων ευρώ (60.000€),
* η με αριθμό 14023/ΕΥΘΥ 521/31.03.2010 απόφαση του Υφυπουργού Οικονομίας, Ανταγωνιστικότητας και Ναυτιλίας για το «Σύστημα Διαχείρισης και Ελέγχου των Επιχειρησιακών Προγραμμάτων του Στόχου Ευρωπαϊκή Εδαφική Συνεργασία» καθώς και οι σχετικές τροποποιήσεις
* Tην Υ.Α.1577/ 22/7/2010, "Λεπτομέρειες εφαρμογής, σύστημα εποπτείας και ελέγχων του Άξονα 4 του Προγράμματος Αγροτικής Ανάπτυξης της Ελλάδας 2007-2013 (ΠΑΑ)"
* το κείμενο «Εξειδίκευση Οδηγιών για τις διαδικασίες υλοποίησης των έργων και την επιλεξιμότητα των δαπανών» που στάλθηκε στις 30/12/2011 από την Ειδική Υπηρεσία Διαχείρισης των Επιχειρησιακών Προγραμμάτων του Στόχου «Ευρωπαϊκή Εδαφική Συνεργασία» στους Έλληνες εταίρους σχετικά με τις διαδικασίες υλοποίησης των έργων και την επιλεξιμότητα των δαπανών στο πλαίσιο διαχείρισης και υλοποίησης των ενταγμένων έργων στα Επιχειρησιακά Πρόγραμμα του στόχου «Ευρωπαϊκή Εδαφική Συνεργασία»
* Η έγκριση προκήρυξης από το αρμόδιο τμήμα του ΥΠΑΠΕΝ με αρ. πρωτ. 5807/8-5-2015
* Την νομοθεσία ανάθεσης μελετών, υπηρεσιών και έργων που διέπει την Ο.Τ.Δ. Ο.Α.Κ. Α.Ε.
* την υπ. αρ. 2 συνεδρίαση της Ε.Δ.Π. της αρμόδιας για τη προκήρυξη Ο.Τ.Δ., της Ο.Α.Κ. Α.Ε. (2/03-03-2015) όπου ελήφθη απόφαση για τη «Προκήρυξη πρόχειρου διαγωνισμού για την επιλογή Αναδόχου για το έργο: εκπόνηση μελέτης «ΤΟΠΙΚΗΣ ΤΟΥΡΙΣΤΙΚΗΣ ΕΜΠΕΙΡΙΑΣ»

1. ΔΙΚΑΙΟΥΧΟΙ ΣΥΜΜΕΤΟΧΗΣ

Στο διαγωνισμό έχει δικαίωμα συμμετοχής κάθε ενδιαφερόμενος, φυσικό η νομικό πρόσωπο (Έλληνας ή αλλοδαπός), είτε μεμονωμένα είτε με άλλα φυσικά ή νομικά πρόσωπα σε Ένωση ή Σύμπραξη ή Κοινοπραξία, που αποδεδειγμένα λειτουργεί νόμιμα, και με εξειδίκευση και ερευνητική εμπειρία σε συναφή θέματα. Στην περίπτωση Κοινοπραξίας, το ποσοστό συμμετοχής κάθε γραφείου στο έργο, σε όρους προϋπολογισμού εργασιών, πρέπει να αντιστοιχεί και στο ποσοστό συμμετοχής του στην Κοινοπραξία.

Οι διαγωνιζόμενοι οφείλουν να έχουν

* είτε εξειδικευμένες γνώσεις στον συγκεκριμένο τομέα που επικεντρώνεται στην χρήση καινοτόμων προσεγγίσεων για υποστήριξη της πολιτιστικής ανάπτυξης και την ανάδειξη τοπικής τουριστικής εμπειρίας
* είτε να διαθέτουν αποδεδειγμένη εμπειρία εκπόνησης συναφών μελετών με το ειδικό αντικείμενο του έργου (όπως αυτό περιγράφεται, παραπάνω, στα Τμήματα Α και Β).

1. ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ

Οι προσφορές:

α) υποβάλλονται στην Ελληνική γλώσσα (με εξαίρεση αυστηρά τεχνικούς όρους για τους οποίους δεν υπάρχει αντίστοιχη δόκιμη μετάφραση στην Ελληνική), δακτυλογραφημένες, εις διπλούν σε έντυπη μορφή (μία πρωτότυπη προσφορά και μία σε αντίγραφο) καθώς και σε ηλεκτρονική μορφή σε CD- ROM.

β) συντάσσονται υποχρεωτικά με τον τρόπο που αναφέρεται στο μέρος Γ της παρούσας προκήρυξης.

Οι προσφορές πρέπει να υποβληθούν σε ενιαίο σφραγισμένο φάκελο προσφορών, ο οποίος θα περιέχει τρεις επίσης σφραγισμένους φακέλους:

1. Φάκελος «ΔΙΚΑΙΟΛΟΓΗΤΙΚΑ» που περιέχει το ΠΡΩΤΟΤΥΠΟ και ένα (1) αντίγραφο, το περιεχόμενο του οποίου περιγράφεται αναλυτικά παρακάτω.
2. Φάκελος «ΤΕΧΝΙΚΗ ΠΡΟΣΦΟΡΑ» που περιέχει το ΠΡΩΤΟΤΥΠΟ και ένα (1) αντίγραφο, το περιεχόμενο του οποίου περιγράφεται αναλυτικά παρακάτω.
3. Φάκελος «ΟΙΚΟΝΟΜΙΚΗ ΠΡΟΣΦΟΡΑ» που περιέχει μόνο ένα (1) πρωτότυπο της Οικονομικής Προσφοράς του υποψηφίου. Αυτό το Πρωτότυπο της Οικονομικής Προσφοράς θα έχει όλες τις σελίδες του αριθμημένες και υπογεγραμμένες από το νόμιμο εκπρόσωπο του υποψηφίου. Το περιεχόμενο του Φακέλου «ΟΙΚΟΝΟΜΙΚΗ ΠΡΟΣΦΟΡΑ» περιγράφεται αναλυτικά παρακάτω.

Ο ενιαίος φάκελος προσφορών καθώς και οι επιμέρους φάκελοι πρέπει απαραίτητα να φέρουν την ΕΠΩΝΥΜΙΑ, τη ΔΙΕΥΘΥΝΣΗ, το ΤΗΛΕΦΩΝΟ, το FAX και το E-MAIL του διαγωνιζόμενου καθώς επίσης και την ένδειξη:

ΠΡΟΣΦΟΡΑ

ΟΑΚ ΑΕ

Γολγοθά 2, Όαση Βαρυπέτρου

Χανιά, 73100

Τηλ 2810 29200

Πρόχειρος διαγωνισμός - Αριθμ. Πρωτ: 2842

Πρόχειρος διαγωνισμός για την ΕΠΙΛΟΓΗ ΑΝΑΔΟΧΟΥ ΠΙΛΟΤΙΚΩΝ ΕΦΑΡΜΟΓΩΝ ΤΟΥΡΙΣΤΙΚΗΣ ΕΜΠΕΙΡΙΑΣ ΓΙΑ ΤΗΝ ΤΟΝΩΣΗ ΤΗΣ ΕΙΚΟΝΑΣ ΤΗΣ ΠΕΡΙΟΧΗΣ ΚΑΙ ΤΗΝ ΠΡΟΣΕΛΚΥΣΗ ΕΠΙΣΚΕΠΤΩΝ

Ημερομηνία προκήρυξης:03/06/2015

Ημερομηνία διενέργειας διαγωνισμού: 06/07/2015

«Να μην ανοιχθεί από την ταχυδρομική υπηρεσία ή τη γραμματεία»

Οι εσωτερικοί φάκελοι θα αναγράφουν, εκτός των ανωτέρω (επωνυμία, κλπ.), και τα εξής:

* ο πρώτος «ΦΑΚΕΛΟΣ ΔΙΚΑΙΟΛΟΓΗΤΙΚΑ».
* ο δεύτερος «ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ».
* ο τρίτος «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ».

Οι φάκελοι των υποψηφίων θα περιέχουν το ΠΡΩΤΟΤΥΠΟ και ένα (1) αντίγραφο στην ελληνική γλώσσα. Στο ΠΡΩΤΟΤΥΠΟ και σε κάθε σελίδα αυτού, θα αναγράφεται η λέξη «Πρωτότυπο», το οποίο και υπερισχύει έναντι των άλλων αντιγράφων σε περίπτωση ασυμφωνίας, που θα φέρει αρίθμηση και μονογραφή σε κάθε σελίδα του, από τον νόμιμο εκπρόσωπο του υποψηφίου.

Ο φάκελος κάθε προσφοράς συνοδεύεται από ειδική συνοδευτική επιστολή, στην οποία θα πρέπει να αναφέρεται το φυσικό η νομικό πρόσωπο που υποβάλλει την προσφορά και η οποία θα βρίσκεται έξω από τον κυρίως φάκελο της προσφοράς προκειμένου να αναγραφεί ο αριθμός εισερχόμενου πρωτοκόλλου της κατάθεσης της προσφοράς. Στην επιστολή αυτή συμπεριλαμβάνονται στοιχεία του προσφέροντος (επωνυμία, νομική μορφή, διεύθυνση, τηλέφωνο, fax, όνομα του αρμοδίου προσώπου για την προσφορά). Επίσης, σε αυτή την επιστολή πρέπει να αναγράφεται η χρονική ισχύς της προσφοράς.

Όλα τα στοιχεία του φακέλου προσφοράς θα παραμείνουν στη διάθεση της αναθέτουσας Ο.Τ.Δ. Ο.Α.Κ. Α.Ε. μέχρι την ολοκλήρωση της διαδικασίας του διαγωνισμού μετά το πέρας της οποίας μπορούν να επιστραφούν στους μη επιλεγέντες διαγωνιζόμενους με αίτησή τους.

Σε περίπτωση κοινής υποβολής (σύμπραξη, κοινοπραξία, ένωση ατόμων, κλπ.) η προσφορά θα μονογράφεται είτε από όλα τα μέλη που συνιστούν την κοινή υποβολή ή από τον εξουσιοδοτημένο νόμιμο εκπρόσωπο τους.

Η υποβολή προσφοράς συνεπάγεται αυτόματα και την πλήρη και ανεπιφύλακτη αποδοχή από τον υποψήφιο όλων των όρων της προκήρυξης.

1. ΠΕΡΙΕΧΟΜΕΝΑ ΦΑΚΕΛΟΥ «ΔΙΚΑΙΟΛΟΓΗΤΙΚΑ»

Ο Φάκελος «ΔΙΚΑΙΟΛΟΓΗΤΙΚΑ» περιέχει το ΠΡΩΤΟΤΥΠΟ και ένα (1) αντίγραφο, τα περιεχόμενα των οποίων είναι τα εξής:

α) Υπεύθυνη Δήλωση του Ν.1599/86, (επί ποινή αποκλεισμού) ότι ο υποψήφιος ανάδοχος:

* δεν έχει αποκλεισθεί από διαγωνισμούς του Δημοσίου, δεν έχει κηρυχθεί έκπτωτος, δεν έχει υποπέσει σε σοβαρό παράπτωμα κατά την άσκηση της επαγγελματικής τους δραστηριότητας, είναι συνεπής στην εκπλήρωση των συμβατικών του υποχρεώσεων όσο και των υποχρεώσεών του προς Υπηρεσίες του Δημοσίου Τομέα
* είναι φορολογικά και ασφαλιστικά ενήμερος ως προς τις υποχρεώσεις του
* συνέταξε την προσφορά σύμφωνα με τους όρους της παρούσας προκήρυξης, της οποίας έλαβε γνώση και αποδέχεται ανεπιφύλακτα όλους τους όρους της
* αναφέρει στην προσφορά του ακριβή στοιχεία
* παραιτείται από κάθε δικαίωμα αποζημίωσής του, για την οποιαδήποτε απόφαση της Αναθέτουσας Αρχής, ιδίως της αναβολής ή της ακύρωσης του διαγωνισμού ή της υπαναχώρησης της Αναθέτουσας Αρχής

β) Καταστατικό ίδρυσης του φορέα με τυχόν τροποποιήσεις ή τα αντίστοιχα ΦΕΚ

Σε περίπτωση Σύμπραξης ή Κοινοπραξίας, τα παραπάνω δικαιολογητικά υποβάλλονται από κάθε μέλος της Σύμπραξης ή της Κοινοπραξίας.

1. ΠΕΡΙΕΧΟΜΕΝΑ ΦΑΚΕΛΟΥ «ΤΕΧΝΙΚΗ ΠΡΟΣΦΟΡΑ»

Ο Φάκελος «ΤΕΧΝΙΚΗ ΠΡΟΣΦΟΡΑ» περιέχει το ΠΡΩΤΟΤΥΠΟ και ένα (1) αντίγραφο.

Προκειμένου να εκτιμηθεί η εμπειρία, οι γνώσεις, η αποτελεσματικότητα και η αξιοπιστία του σχετικά με την παροχή των ζητούμενων υπηρεσιών, κάθε διαγωνιζόμενος θα πρέπει να υποβάλει φάκελο με τις εξής ενότητες στοιχείων:

α) Προφίλ και εμπειρία του Αναδόχου.

β) Πρόταση προσέγγισης του Έργου (μεθοδολογία).

γ) Σύνθεση της Ομάδας Έργου-Στελέχωση του Αναδόχου.

Όσον αφορά στην ενότητα «Προφίλ και Εμπειρία του Αναδόχου» πρέπει να περιέχει τουλάχιστον τα εξής στοιχεία:

* Γενικές πληροφορίες και στοιχεία του προσφέροντος (όνομα/επωνυμία, διεύθυνση, τηλέφωνο, φαξ, διεύθυνση ηλεκτρονικού ταχυδρομείου, ιστοσελίδα, νομική μορφή, κύριο αντικείμενο δραστηριοποίησης)
* Περιγραφή του απασχολούμενου προσωπικού του (κατηγορίες προσωπικού, αριθμός απασχολουμένων ανά κατηγορία)
* Πίνακα με τα κυριότερα έργα που υλοποίησε κατά τα τελευταία πέντε (5) έτη, ανάλογων με το αντικείμενο του υπό ανάθεση έργου, με βάση τα οποία να τεκμηριώνεται ότι ό υποψήφιος ανάδοχος έχει ολοκληρώσει επιτυχώς τουλάχιστον τρεις (3) μελέτες με αντικείμενο απολύτως συναφές με αυτό που περιγράφεται στις ενότητες 2,3,4,5. Ο πίνακας θα περιλαμβάνει τίτλο του έργου, τον αποδέκτη (δημόσιος ή ιδιωτικός φορέας), συνοπτική περιγραφή, τον προϋπολογισμό, τη διάρκεια υλοποίησης. Από τα εν λόγω έργα θα πρέπει να περιγραφούν αναλυτικά τα έργα που έχουν άμεση συνάφεια με το υπό ανάθεση έργο, όπως αυτό περιγράφεται στις ενότητες 2,3,4,5.
* Κάθε άλλο στοιχείο που τεκμηριώνει την εμπειρία του διαγωνιζόμενου σε θέματα που συνδέονται με το αντικείμενο του έργου.

Όσον αφορά στην ενότητα «Στελέχωση του Αναδόχου - Σύνθεση της Ομάδας Έργου», πρέπει να υποβληθούν:

* κατάλογος στελεχών του διαγωνιζόμενου και εξωτερικών συνεργατών οι οποίοι προτείνονται για την στελέχωση της Ομάδας Έργου και τον ρόλο κάθε στελέχους στην Ομάδα Έργου, σύμφωνα με το υπόδειγμα του Παραρτήματος
* σύντομη παρουσίαση των κυρίων προσόντων των στελεχών της Ομάδας Έργου (περιγραφή της εμπειρίας και των τίτλων σπουδών) καθώς και του Υπεύθυνου Έργου (ΥΕ) που θα ηγηθεί της Ομάδας (project manager). Ιδιαίτερη βαρύτητα θα δοθεί στους τίτλους σπουδών και στην εμπειρία των στελεχών της Ομάδας Έργου σε θέματα που συνδέονται με το αντικείμενο του Έργου.
* βιογραφικά σημειώματα των προτεινόμενων στελεχών, σύμφωνα με το υπόδειγμα βιογραφικού σημειώματος του Παραρτήματος .
* εάν ο ΥΕ ή τα μέλη της Ομάδας Έργου δεν είναι μόνιμα στελέχη του γραφείου που υποβάλλει την προσφορά, υποβάλλεται από έναν έκαστο εξ' αυτών, υπεύθυνη δήλωση ότι υπάρχει γραπτή συμφωνία συνεργασίας για όλη την προβλεπόμενη διάρκεια του παρόντος έργου και ότι δέχονται τους όρους του παρόντος διαγωνισμού.

Δεδομένου ότι τα ανωτέρω θα αποτελέσουν βασικά κριτήρια αξιολόγησης των ενδιαφερομένων, θα πρέπει τα σχετικά στοιχεία να είναι όσο το δυνατόν πιο αναλυτικά και εμπεριστατωμένα, ώστε να δίνουν σαφή εικόνα της κατάστασης και της εμπειρίας του διαγωνιζόμενου στις υπηρεσίες που ζητούνται από την προκήρυξη.

1. ΠΕΡΙΕΧΟΜΕΝΑ ΦΑΚΕΛΟΥ «ΟΙΚΟΝΟΜΙΚΗ ΠΡΟΣΦΟΡΑ

Ο Φάκελος «ΟΙΚΟΝΟΜΙΚΗ ΠΡΟΣΦΟΡΑ» περιέχει μόνο ένα (1) πρωτότυπο. Αυτό το Πρωτότυπο της Οικονομικής Προσφοράς θα έχει όλες τις σελίδες του αριθμημένες και υπογεγραμμένες από το νόμιμο εκπρόσωπο του υποψηφίου. Ο φάκελος θα περιλαμβάνει το ποσό της κατ' αποκοπή αμοιβής σε ευρώ, ολογράφως και αριθμητικώς, σύμφωνα με τον παρακάτω πίνακα:

|  |  |  |  |
| --- | --- | --- | --- |
| Προσφορά | Μονάδα | Αριθμητικώς | Ολογράφως |
| 1. Κόστος δίχως ΦΠΑ | EURO |  |  |
| 2. ΦΠΑ (εκάστοτε ισχύον ποσοστό %) | EURO |  |  |
| ΣΥΝΟΛΟ (1+2) | EURO |  |  |

Επισημαίνεται ότι:

α) Φόροι, δασμοί, κρατήσεις υπέρ τρίτων, κάθε άλλη νομική επιβάρυνση, ως και κάθε άλλη δαπάνη μη ρητά καθοριζόμενη από την παρούσα, επιβαρύνουν τον Ανάδοχο και θα πρέπει να έχουν συνυπολογισθεί στην προσφορά του διαγωνιζόμενου.

β) Οι προσφορές δεσμεύουν τους διαγωνιζόμενους για δύο (2) μήνες από την επόμενη εργάσιμη της διενέργειας του διαγωνισμού. Η ισχύς της προσφοράς μπορεί να παραταθεί, εφόσον ζητηθεί από την Αναθέτουσα Αρχή, πριν από τη λήξη της για ένα (1) μήνα κατ' ανώτατο όριο.

δ) Η συνολική κατ' αποκοπή αμοιβή, με βάση την προσφορά του Αναδόχου, που θα περιληφθεί στην Σύμβαση του Αναδόχου δεν αναθεωρείται.

ε) Οικονομική προσφορά μεγαλύτερη της προϋπολογιζόμενης δαπάνης δεν γίνεται δεκτή και επιφέρει αυτόματα την απόρριψη της προσφοράς και τον αποκλεισμό του διαγωνιζόμενου.

στ) Οικονομική προσφορά με έκπτωση μεγαλύτερη του 10% επί της προϋπολογιζόμενης δαπάνης, δεν γίνεται δεκτή και επιφέρει αυτόματα την απόρριψη της προσφοράς και τον αποκλεισμό του διαγωνιζόμενου

1. ΠΡΟΘΕΣΜΙΑ ΥΠΟΒΟΛΗΣ

Οι ενδιαφερόμενοι υποψήφιοι οφείλουν να καταθέσουν την προσφορά τους στα γραφεία του ΟΑΚ ΑΕ Γολγοθά 2, Όαση Βαρυπέτρου Χανιά, 73100 έως την 06/07/2015 και ώρα 3.00μ.μ..

Αποδεκτές είναι οι προσφορές που έχουν φθάσει έγκαιρα στην προαναφερθείσα υπηρεσία μέχρι την ανωτέρω ημερομηνία διαγωνισμού. Η ημερομηνία αυτή αποδεικνύεται μόνο από το πρωτόκολλό εισερχομένων του ΟΑΚ ΑΕ.

Προσφορά μπορεί να υποβληθεί ταχυδρομικά (συστημένη) και με ταχυμεταφορά. Ισχύει όμως μόνο στην περίπτωση που έχει λάβει εγκαίρως αριθμό πρωτοκόλλου κατά τα ανωτέρω,

Δε θα ληφθούν υπόψη προσφορές που είτε υποβλήθηκαν μετά την καθορισμένη ημερομηνία και ώρα, είτε ταχυδρομήθηκαν έγκαιρα αλλά δεν έφτασαν αντιστοίχως έγκαιρα στην Αναθέτουσα Αρχή. Προσφορές που θα υποβληθούν μετά την παραπάνω ημερομηνία και ώρα. Δεν αποσφραγίζονται καν από την Αναθέτουσα Αρχής αλλά επιστρέφονται ως εκπρόθεσμες.

1. ΔΙΑΔΙΚΑΣΙΑ ΑΞΙΟΛΟΓΗΣΗΣ

Η αξιολόγηση των προσφορών θα γίνει από τις αρμόδιες Επιτροπές της Ο.Τ.Δ. Ο.Α.Κ. Α.Ε. με βάση το ισχύων νομοθετικό πλαίσιο που διέπει τον οργανισμό. Το έργο θα ανατεθεί με βάση τη συμφερότερη προσφορά η οποία θα προκύψει από τη συσχέτιση της βαθμολόγησης της τεχνικής προσφοράς και της αντίστοιχης οικονομικής προσφοράς. Η αξιολόγηση της τεχνικής προσφοράς έχει συντελεστή βαρύτητας 80% και της οικονομικής προσφοράς 20%.

* 1. Πρώτο στάδιο αξιολόγησης

Κατά το πρώτο στάδιο αξιολόγησης, η Επιτροπή Αξιολόγησης θα παραλάβει από το Πρωτόκολλο του ΟΑΚ ΑΕ όλους τους φακέλους προσφορών των διαγωνιζομένων που υπεβλήθησαν εμπρόθεσμα και θα τους καταγράψει σε κατάσταση κατά σειρά άφιξής τους και καταχώρησής τους σε αυτό.

Στη συνέχεια η Επιτροπή Αξιολόγησης, θα εξετάσει αν συντρέχουν οι προϋποθέσεις συμμετοχής στο διαγωνισμό σύμφωνα με τους όρους της προκήρυξης. Η Επιτροπή Αξιολόγησης μπορεί να καλέσει τους διαγωνιζόμενους να διευκρινίσουν τα υποβληθέντα έγγραφα ή πιστοποιητικά (εκείνα τα οποία δεν αναφέρονται επί ποινή αποκλεισμού).

Από τα επόμενα στάδια του διαγωνισμού θα αποκλεισθούν όσοι εκ των διαγωνιζομένων δεν έχουν υποβάλει τα σχετικά δικαιολογητικά ή όσοι δεν πληρούν τις προϋποθέσεις της παρούσας. Η Επιτροπή Αξιολόγησης θα συντάξει σχετικό πρακτικό, το περιεχόμενο του οποίου θα γνωστοποιήσει εγγράφως στους συμμετέχοντες η Αναθέτουσα Αρχή.

* 1. Δεύτερο στάδιο αξιολόγησης

Κατά το δεύτερο στάδιο, η Επιτροπή Αξιολόγησης θα αξιολογήσει την Τεχνική Προσφορά, που βασίζεται στο περιεχόμενο του φακέλου «ΤΕΧΝΙΚΗ ΠΡΟΣΦΟΡΑ». Η Επιτροπή Αξιολόγησης θα εξετάσει τα στοιχεία της τεχνικής προσφοράς όλων όσων έγιναν αποδεκτοί από το πρώτο στάδιο του διαγωνισμού και θα αξιολογήσει αυτήν βάσει των κριτηρίων αξιολόγησης που περιγράφονται αναλυτικά στον παρακάτω πίνακα. Στον πίνακα παρουσιάζονται και οι συντελεστές βαρύτητας κάθε κριτηρίου σε συνολικό άθροισμα 100:

|  |  |  |
| --- | --- | --- |
| ΟΜΑΔΑ | ΟΜΑΔΕΣ ΚΡΙΤΗΡΙΩΝ | ΣΥΝΤΕΛΕΣΤΗΣ  βαρύτητας |
| Α | Εμπειρία και εξειδικευμένη γνώση του Αναδόχου σε συναφείς μελέτες | 40% |
| Α.1 | Γενική εμπειρία και αποδεδειγμένες γνώσεις σε έργα / υπηρεσίες σχετικά με την εκπόνηση συναφών έργων / υπηρεσιών σε αντίστοιχους δημόσιους ή ιδιωτικούς αναπτυξιακούς φορείς. | 10% |
| Α.2 | Ειδική εμπειρία σε αντίστοιχα έργα / υπηρεσίες | 20% |
| Β | Χρονοδιάγραμμα ως προς τα παραδοτέα | 10% |
| Β.1 | Μεθοδολογία και μέσα για την υλοποίηση του έργου | 20% |
| ΣΥΝΟΛΟ | | 100% |

Η Επιτροπή Αξιολόγησης θα αξιολογήσει και θα βαθμολογήσει τις τεχνικές προσφορές. Κάθε μέλος της Επιτροπής θα βαθμολογήσει με ένα ακέραιο αριθμό, από το 0 έως το 10 κάθε κριτήριο. Ο βαθμός κάθε κριτηρίου, σε επίπεδο Επιτροπής, είναι το άθροισμα των βαθμών του συνόλου των μελών της Επιτροπής διαιρεμένου δια του αριθμού των μελών της. Ο βαθμός αυτός πολλαπλασιάζεται με το συντελεστή βαρύτητας του κριτηρίου και εξάγεται ο βαθμός της προσφοράς για το συγκεκριμένο κριτήριο. Το άθροισμα των βαθμών όλων των κριτηρίων δίνει τον Απόλυτο Βαθμό της Τεχνικής Προσφοράς (Α.Β.Τ.Π.).

Η τεχνική προσφορά του κάθε συμμετέχοντα αξιολογείται με τον Τελικό Βαθμό Τεχνικής Προσφοράς (Τ.Β.Τ.Π.) που προκύπτει από τον τύπο:

Τ.Β.Τ.Π. = (Α.Β.Τ.Π. / Α.Β.Τ.Π.max) x 10

όπου Α.Β.Τ.Π. είναι η απόλυτη βαθμολογία της τεχνικής προσφοράς του συμμετέχοντα και

Α.Β.Τ.Π. max είναι η απόλυτη βαθμολογία της καλύτερης τεχνικής προσφοράς.

Είναι προφανές ότι ο βαθμός αυτός θα είναι ένας αριθμός μικρότερος ή ίσος του 10.

Με την ολοκλήρωση του δεύτερου σταδίου αξιολόγησης η Επιτροπή Αξιολόγησης θα συντάξει σχετικό πρακτικό, το περιεχόμενο του οποίου θα γνωστοποιήσει εγγράφως στους συμμετέχοντες η Αναθέτουσα Αρχή.

* 1. Τρίτο στάδιο αξιολόγησης

Κατά το τρίτο στάδιο η Επιτροπή Αξιολόγησης θα προχωρήσει σε υπολογισμό του Τελικού Βαθμού Οικονομικής Προσφοράς (Τ.Β.Ο.Π.) κάθε συμμετέχοντα ως εξής:

Τ.Β.Ο.Π.= (Οικονομική Προσφορά Μειοδότη/Οικονομική Προσφορά Συμμετέχοντα) Χ10

όπου Οικονομική Προσφορά Μειοδότη είναι η μικρότερη οικονομική προσφορά του διαγωνισμού (σε Ευρώ με συμπεριλαμβανομένου ΦΠΑ) και

Οικονομική Προσφορά Συμμετέχοντα είναι το ποσό έναντι του οποίου ο συμμετέχων προτίθεται να εκτελέσει το έργο (σε Ευρώ με συμπεριλαμβανομένου ΦΠΑ).

Είναι προφανές ότι ο βαθμός αυτός θα είναι ένας αριθμός μικρότερος ή ίσος του 10.

Στη συνέχεια γίνεται η τελική αξιολόγηση των προσφορών για τον υπολογισμό της πλέον συμφέρουσας προσφοράς. Ο Τελικός Βαθμός Συνολικής Προσφοράς (Τ.Β.Σ.Π.) κάθε συμμετέχοντα θα προκύψει από τον παρακάτω τύπο:

Τ.Β.Σ.Π.= (Τ.Β.Τ.Π. Χ 0,80) + (Τ.Β.Ο.Π. Χ 0,20)

Με βάση τον Τελικό Βαθμό Συνολικής Προσφοράς οι συμμετέχοντες θα καταταχθούν κατά φθίνουσα σειρά. Επικρατέστερος υποψήφιος θα είναι εκείνος με το μεγαλύτερο Τελικό Βαθμό Συνολικής Προσφοράς. Σε περίπτωση ισοβαθμίας προκρίνεται η προσφορά με το μεγαλύτερο Τελικό Βαθμό Τεχνικής Προσφοράς.

Με την ολοκλήρωση του τρίτου σταδίου αξιολόγησης η Επιτροπή Αξιολόγησης θα συντάξει σχετικό πρακτικό, το περιεχόμενο του οποίου θα γνωστοποιήσει εγγράφως στους συμμετέχοντες η Αναθέτουσα Αρχή.

1. ΑΠΟΤΕΛΕΣΜΑ ΕΠΙΛΟΓΗΣ, ΜΑΤΑΙΩΣΗ ΔΙΑΓΩΝΙΣΜΟΥ, ΑΝΤΙΡΡΗΣΕΙΣ - ΕΝΣΤΑΣΕΙΣ

Τα αποτελέσματα του διαγωνισμού θα κοινοποιηθούν εγγράφως σε όλους όσους συμμετάσχουν.

Η Αναθέτουσα Αρχή μπορεί να ματαιώσει το διαγωνισμό σε οποιοδήποτε στάδιο χωρίς κανείς από τους συμμετέχοντες να δικαιούται οποιαδήποτε αποζημίωση.

Οι αντιρρήσεις/ενστάσεις επιτρέπεται να υποβληθούν εγγράφως μέσα σε τρεις (3) εργάσιμες ημέρες από την κοινοποίηση των αποτελεσμάτων κάθε σταδίου και απευθύνονται προς την Επιτροπή Ενστάσεων μέσω του Πρωτοκόλλου Εισερχομένων του Ο.Α.Κ. Α.Ε. .

13 Επιλογή Αναδόχου και κατάρτιση σύμβασης

Η επιλογή του Αναδόχου θα γίνει με βάση τα αποτελέσματα της αξιολόγησης που θα πραγματοποιήσει η Επιτροπή Αξιολόγησης. Η Επιτροπή θα εισηγηθεί τα εν λόγω αποτελέσματα στο ΔΣ του ΟΑΚ ΑΕ, το οποίο και θα αποφασίσει σχετικά. Η ανακοίνωση επιλογής του αναδόχου γίνεται εγγράφως προς τον επιλεγέντα από τον ΟΑΚ ΑΕ.

Ο επιλεγείς υποψήφιος καλείται να υπογράψει σύμβαση με τον ΟΑΚ ΑΕ η οποία θα βασίζεται στην απόφαση ανάθεσης του έργου και στους όρους της παρούσας προκήρυξης. Σε περίπτωση μη επιθυμίας ή αδυναμίας του επιλεγέντος να συνάψει σύμβαση τότε καλείται ο δεύτερος, στη σειρά επιλογής, υποψήφιος.

ΓΙΑ ΤΟΝ ΟΑΚ ΑΕ